**Rámcová kúpna zmluva č.: /2021**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

|  |  |
| --- | --- |
| **Kupujúci:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Predávajúci:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(kupujúci a predávajúci spolu ďalej len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

1. **Predmet zmluvy**
   1. Predmetom tejto zmluvy je dodanie tovaru podľa špecifikácie:

|  |  |  |  |  |
| --- | --- | --- | --- | --- |
| **špecifikácia tovaru:** | | | | |
| Predmetom zmluvy je záväzok predávajúceho dodať kupujúcemu čistiace potreby, repelenty, dezinsekčné prostriedky a dezinfekčné prostriedky (ďalej len **„tovar“**) a záväzok kupujúceho uhradiť predávajúcemu cenu za tovar podľa tejto zmluvy.  Podrobná špecifikácia tovaru je uvedená v prílohe č. 1 – Opis predmetu zákazky (ďalej len „**príloha č. 1**“) a v prílohe č. 2a – Položkový rozpočet k tejto zmluve, ktoré sú neoddeliteľnou časťou tejto zmluvy. | | | | |
| **Lehota dodania tovaru:** | Do piatich (5) pracovných dní odo dňa doručenia objednávky podľa bodu 11.1 VOP | | | |
| **miesto plnenia:** | sídlo kupujúceho a Zariadenie na energetické využitie odpadu, Vlčie hrdlo 72, 821 07 Bratislava | | | |
| **zmluvná cena:** | Uvedená v prílohe č.2 tejto zmluvy |  | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú Všeobecné obchodné podmienky kupujúceho (ďalej len „**VOP**“) zverejnené na webovom sídle kupujúceho https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Predávajúci doručí e-mailom kontaktnej osobe kupujúceho najneskôr do troch (3) pracovných dní od nadobudnutia účinnosti zmluvy Karty bezpečnostných údajov (ďalej len „**KBÚ**“) pre všetky tovary podľa prílohy č. 1 tejto zmluvy pre ktoré sa KBÚ vyžaduje, pričom KBÚ musia byť vypracované v súlade s nariadením Komisie (EÚ) č. 453/2010 z 20. mája 2010, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH) (ďalej len „**REACH**“) v slovenskom jazyku. KBÚ bude obsahovať registračné číslo, v prípade ak výrobcovi/dovozcovi chemických látok alebo chemickej zmesi vznikla z legislatívy REACH povinnosť registrácie na Európskej chemickej agentúre. 2. V prípade, ak niektorý z použitých parametrov v prílohe č. 1 tejto zmluvy identifikuje konkrétny typ výrobku, alebo výrobok konkrétneho výrobcu, výrobný postup, obchodný patent, kupujúci umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové, funkčné a technické charakteristiky výrobku, ktoré sú nevyhnutné na zabezpečenie účelu, na ktorý je v prílohe č. 1 uvedený tovar podľa tejto zmluvy určený. O ponúknutí ekvivalentného výrobku je predávajúci povinný informovať e-mailom kontaktnú osobu kupujúceho do troch (3) pracovných dní od účinnosti tejto zmluvy, pričom predávajúci predloží kupujúcemu aj dokumentáciu k ponúkanému ekvivalentnému výrobku, z ktorej bude zrejmé, že spĺňa všetky požiadavky kupujúceho podľa tejto zmluvy. Pre vylúčenie pochybností, ekvivalent tovaru predávajúci je oprávnený dodať kupujúcemu v rovnakej alebo vo vyššej kvalite. 3. V prípade, ak ekvivalentný výrobok nespĺňa požiadavky kupujúceho podľa tejto zmluvy, kupujúci je oprávnený od tejto zmluvy odstúpiť za podstatné porušenie tejto zmluvy. | |

* 1. Táto zmluva sa považuje za odstávkovú zmluvu podľa bodu 6.7 VOP: áno  ; nie
  2. Predávajúci podpisom tejto zmluvy výslovne súhlasí  / nesúhlasí  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť kupujúceho objednať si u predávajúceho tovar. Predpokladané množstvo tovaru uvedené v tejto zmluve nie je pre kupujúceho záväzné. Skutočne objednané množstvo tovaru počas trvania tejto zmluvy môže byť nižšie alebo vyššie ako predpokladané množstvo tovaru a kupujúci si vyhradzuje právo neobjednať tovar. Predmetom fakturácie bude len skutočne dodaný tovar.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú, do dvadsaťštyri (24) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR (slovom: [●] eur) bez DPH podľa toho, ktorá skutočnosť nastane skôr.

**III. Záverečné ustanovenia**

* 1. Kupujúci ako prevádzkovateľ osobných údajov týmto informuje predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje kupujúci spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u kupujúceho právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle kupujúceho (ďalej len „**Informácie o ochrane osobných údajov**“).
  2. Predávajúci podpisom zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol kupujúcemu v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Opis predmetu zákazky |
| 2. | Návrh na plnenie kritéria |
| 2a. | Položkový rozpočet |

* 1. Zmluva sa stáva platnou dňom jej podpisu oboma zmluvnými stranami a účinnou dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  2. Táto zmluva je vyhotovená v troch (3) rovnopisoch, z toho dva (2) rovnopisy pre kupujúceho a jeden (1) rovnopis pre predávajúceho.

|  |  |
| --- | --- |
| V ........................... dňa ............................ | V ........................... dňa ............................ |
| **Kupujúci:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Predávajúci:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] |  |